Ян Спасюк тры гады таму адышоў ад расейскае праваслаўнае царквы й стварыў у Пагранічным прыход Беларускай аўтакефальнай праваслаўнай царквы. Цягам гэтых трох гадоў ягоны прыход не рэгіструюць мясцовыя ўлады. Набажэнствы айцец Спасюк правіць у вайсковым намёце. І адзінае, чым яны розьняцца ад службаў у храмах расейскае праваслаўнае царквы, дык ужываньнем пад час набажэнстваў беларускае мовы, што якраз і ёсьць натуральным: на якой жа яшчэ мове нашым вернікам зьвяртацца да Бога...